**Ngohe Aromatawai: Te reo Māori – mō te ao katoa?**

**Paerewa Paetae Tikanga ā-Iwi 91761:** Te tūhura i ngā take e pāpā ana ki te oranga tonutanga o te reo Māori

**Aronga:** Tikanga ā-Iwi 2.4B v1

**Whiwhinga:** 4

**Te Horopaki**

Tērā tētahi take e pāpā ana ki te oranga tonutanga o te reo Māori, ko te kaupapa o te wā tērā me mātua tutuki te whakaako i te reo Māori ki roto i ngā kura auraki puta noa i Aotearoa nei.

Ko tāu nā mahi he whakarite pūrongo e tūhura ana i ngā hua – pai mai, kino mai – o te ako a ngā ākonga katoa o Aotearoa i te reo Māori.

Māu anō ngā mahi rangahau e mahi, ā, mā āu kohinga kōrero e whakatinana tō pūrongo.

Ka aromatawaihia te pūrongo me te pakari ki te āta taunaki i tētahi huarahi rerekē e pai atu ai ngā hua.

**Hei Mahi**

Māu e āta rangahau te take, arā te ako a ngā ākonga katoa – Māori mai, Tauiwi mai – o ngā kura auraki ki Aotearoa i te reo Māori.

Tautuhia ngā momo mātāpuna hei tūhura māu. Wherawherahia ngā kōrero i ngā pukapuka, i te ipurangi, i ngā pūrongo, i ngā tatauranga, i te uiui tāngata hoki.

Ko tāu anō he āta whiriwhiri, he āta whakahoahoa i ngā rauemi tautoko i tō pūrongo hei tātari i ngā take e pā ana ki te oranga tonutanga o te reo Māori.

Tautuhia ngā tohu matua, ngā kupu, ngā whakaahua, ngā whakataukī rānei hei tāpiri.

Kia oti i a koe tō rangahau, ka tuhi koe i tāu pūrongo, ki te matapaki, ki te arotake i ngā take e pā ana ki te oranga tonutanga o te reo Māori i rangahaua e koe.

**Taunakitanga: Tikanga ā-Iwi 91761 Te reo Māori – mō te ao katoa?**

|  |  |  |
| --- | --- | --- |
| Taunakitanga mō te Paetae | Taunakitanga mō te Kaiaka | Taunakitanga mō te Kairangi |
| * Ka whakaahua i ngā take e pāpā ana ki te oranga tonutanga o te reo Māori.
* Ka tautohu i ētahi rautaki whakarauora i te reo Māori.

*Hei tauira:**Kua tuhi pūrongo hei whakaahua i ngā take e pāpā ana ki te oranga tonutanga o te reo Māori.**Kua tautohu mai i ētahi rautaki whakarauora i te reo Māori nā tōna rangahau i ngā hua, me ngā urupare e hāngai ana ki te whakaako o te reo Māori ki roto i ngā kura auraki.* *Kua taunakihia ki ngā hua i puta i te rangahau.* | * Ka whakamārama i ngā take e pāpā ana ki te oranga tonutanga te reo Māori.
* Ka tātari i ētahi rautaki whakarauora i te reo Māori.

*Hei tauira:**Kua tuhi pūrongo hei matapaki i ngā take e pāpā ana ki te oranga tonutanga o te reo Māori.**Kua whakamārama i ngā urupare e hāngai ana ki te whakaako o te reo Maori ki roto i ngā kura auraki.* *Kua tātari i ētahi rautaki, me te āta taunaki ki ngā hua i puta mai i te rangahau.* | * Ka arotake i ngā take e pāpā ana ki te oranga tonutanga o te reo Māori
* Ka marohi i tētahi rautaki whakarauora i te reo Māori me te āta taunaki i ngā whakaaro.

*Hei tauira:**Kua tuhi pūrongo hei āta matapaki i ngā take e pāpā ana ki te oranga tonutanga o te reo Māori.**Kua whakaatu i tētahi huarahi rerekē e pā ana ki ngā urupare e hāngai ana ki te whakaako o te reo Maori ki roto i ngā kura auraki.* *Kua marohi i ētahi rautaki me te āta taunaki ki ngā hua i puta mai i te rangahau.* |